Mohammad Saleh (dokter)

Ḍr. Mohammad Saleh (15 Maret 1888 – 2 Maret 1952) panèka ḍokter sè partama sè èberri' wewenang sareng Pâmarènta Inḍonèsia kaangghuy mimpin RS umum è Kottha Probolinggo kalabân bhântowan Ḍr. Sardadi bân Ḍr. Pyter (ḍâri Swiss).

 Carèta Oḍi' 
Mohammad Saleh panèka ana’ bungso ḍâri 5 ana’na H. Sastrodikromo sareng Hj. Nalirah. http://dispobpar.probolinggokota.go.id/index.php/museum-dr-shaleh Diarsipkan 2016-10-12 di Wayback Machine. Ḍâlâm Daftar Keluarga Besar Saleh, Edisi III – April 1995. Èaksès 2025-12-24. Salèrana lolosân ḍâri STOVIA abhâreng Soetomo. Salerana jhughân angghuta Geraghân Boedi Oetomo. Saellana lolos ḍâri STOVIA, Mohammad Saleh ètugasaghi sareng Pâmarènta Bâlânḍhâ mènangka ḍokter asli è bhân-sabbhân wilayah èmolaè ḍâri Jakarta, Boyolali (Jâbâ Tengnga), Kolonedale (Sulawesi Tengnga), Bândâbâsa, Pasuruan (Jâbâ Tèmor), bân Probolinggo.

 Sajjek neng è Probolinggo 
Mohammad Saleh molaè oḍi' è compo' dinas bekkas pangghâbâ Hinḍia Bâlândhâ è Jl. Laoet No. 1 (semangken Jl. Dr. Moh. Saleh No. 1). compo'na Mohammad Saleh sabellunna abhâdhiaghi RS sè partama, apotèk, bân bengko dinas. Bengko panèka ejhulughi Bengkona Bhineka Tunggal Ika amarghâ ḍâḍḍi kennângngânna kompolan ngangoḍhâḍân ḍâri man-ḍimman ḍaèra è Nusantara . Asareng Soetomo, compo’ ka’dinto jhughân amolaè pembentughân Partai Raya Indonesia (Parindra).

 Kâlowarga 
Mohammad Saleh akabin sareng Emma Naimah (lahèr è Jakarta taon 1883), ana' bungso ḍâri empa' târètan sè lahèr ḍâri Daeng Moehsin bân Masnoon (Nyak' Nde). Andi' 11 ana' (8 lakè' bân 3 binè') èngghi panèka:

 Soeratmi Saleh (1905)
 Soeratman Saleh (1907)
 Marsekal Muda TNI (Anumerta) Prof. Dr. Abdulrahman Saleh (1909)
 Haroen Al-Rasyid Saleh (1911)
 Ir. Mohammad Effendi Saleh (1912)
 Mayjen TNI (Purnawirawan) Dr. H. Abdul Aziz Saleh (1914)
 Mochtar Saleh (1917)
 Brigjen TNI (Purnawirawan) Dr. Alibasah Saleh (1919)
 Soemartini Saleh (1920)
 Marsekal Muda TNI (Purnawirawan) Dr. H. Abubakar Saleh (1923)
 Soehartini Saleh (1926)Daftar Keluarga Besar Saleh, Edisi III – April 1995.

 Warisân 
Mènangka tanḍhâ sokkor ḍâ’ jasana Mohammad Saleh ḍâ’ Kottha Probolinggo, bangunan-bangunan è bâbâ panèka èpaḍḍhek kaangguy maènga’ jasana, èngghi panèka:

 Museum Ḍr Mohammad Saleh
 RSUḌ Ḍr Mohammad Saleh

 Sombher